Gongong

Gong, gongong eller tam-tam er eit slaginstrument av asiatisk opphav. Det er laga av ei rund metallplate med oppbøgd kant som er hengd opp i eit stativ. Denne blir slått i sentrum med ei lêr- eller gummikledd klubbe. Gongongar kan ha mange ulike storleikar og former.

mini|venstre|Gongong frå javanesisk-balinesisk gamelantradison.

I asiatisk tradisjon har ein brukt gongong som musikkinstrument, ved kulthandlingar, som signalinstrument og anna. I India, Kina og Indonesia kan ein bruka fleire nøyaktig avstemde gongongar saman til gongspel. Dette er til dømes del av indonesisk gamelanmusikk.

Ein har brukt gongong i europeisk orkestermusikk sidan 1700-talet. Dei har også vore brukt som signalinstrument. «Gong» eller «gongong» har kome til norsk gjennom engelsk frå malayisk.

Kjelder

Kategori:Idiofonar
Kategori:Bruneiske musikkinstrument
Kategori:Indonesiske musikkinstrument
Kategori:Japanske musikkinstrument
Kategori:Kinesiske musikkinstrument
Kategori:Koreanske musikkinstrument
Kategori:Laotiske musikkinstrument
Kategori:Malaysiske musikkinstrument
Kategori:Tibetanske musikkinstrument